  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Шаркан ёросысь Порозгурт шоръёзо школалэн азбараз ГТО площадка усьтӥзы. Сое «Демография» йӧскалык ӵектосъя лэсьтӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Ёросын со кыкетӥез луоз, нош Удмуртиын – 49-тӥез. Плащадкае кужымез юнматон но кардиотренажёръёс пуктӥзы, со пӧлын тазалыксыя сюбегатэм луонлыкъёсын адямиослы чакламез вань. Отын вань мылкыд карисьёс сӥльвирзэс кыдатыны быгатозы. « Таӵе спорт площадкаос элькунысь котькуд ёросын вань, со ваньмызлы тазалыко улыны но спортэн ялан вырыны луонлык сётэ. <…> Ӝоген татын (Шарканын – ред.) бассейнэн спортъя но тазалыкез кыдатонъя центр кылдоз » Дмитрий Аркалов, Удмуртиысь физкультурая но спортъя министрлэн воштӥсез Порозгуртысь дышетскисьёс спортын умой быгатонлыкъёссэс возьмато. Бӧрсьысь кык ар «Игры отважных» огъяросси спорт фестивальын призёръёс пӧлын вал, нош 9-тӥ классын дышетскись кык пиос Удмуртилэн куасэн бызьылонъя сборнояз шедизы. Тодэ вайытом, ГТО куронъёсты быдэстэм понна зарни пус абитурентъёслы огъя кун экзаменъёссы борды ватсаса баллъёс сётэ, сдудентъёслэн бадӟыматэм стипендия бысьтыны луонлыксы вань, ужасьёсты предприятиосын коньдокузьымен пусйыны быгато. Куронъёсты 6 аресысен сётыны луэ, со понна интыысь тестированиея центре яке ГТО огъетлэн улосвыл операторезлы 500-001 телефонъя вазиськоно. Тегъёс: Спорт Шаркан ГТО Удмуртия  